Nordjyllands Politi efterlyser en 39-årig mand fra Frederikshavns-området. Mandens familie er stærk bekymrede, da han ikke dukkede op til en aftale for flere dage siden og ikke har givet lyd fra sig siden. - Og derfor vil vi naturligvis gerne finde ham hurtigst muligt, siger politikommissær ved Nordjyllands Politi, Carsten Straszek, der er leder af politiets eftersøgningsarbejde. Den efterlyste er 39-årige Eddie Karl-Johan Christensen, der stammer fra Frederikshavns-området. Han er sidst set d. 9. maj 2020 omkring kl. 22:00 ved Strandby i 9900 Frederikshavn. Eddie Karl-Johan Christensen er 39 år, 182 cm høj, almindelig af bygning, skaldet og har skæg ved hagen. Hans køretøj, en sølvgrå VW Polo med reg.nr. CB 86569, er også efterlyst. Nordjyllands Politi kan kontaktes på telefon 114.

Referat:
Mandens familie er stærkt bekymrede, da han ikke dukkede op til en aftale for flere dage siden og ikke har givet lyd fra sig siden.